**קולם וילקינסון** (באנגלית: **Colm Wilkinson**; נולד ב-5 ביוני 1944), הידוע גם כקולם סי-טי וילקינסון, הוא טנור אירי, המפורסם ביותר בגין היותו שחקן התיאטרון המקורי שגילם את דמותו של ז'אן ולז'אן במחזמר "עלובי החיים" (הן בוסט אנד והן בברודוויי); כמו כן גילם את דמותו של הפנטום במחזמר "פנטום האופרה", בהפקה שעלתה בהמפשייר ובהפקה הקנדית המקורית.

בשל היותו מזוהה עם מחזות זמר אלה, הוא שב לבצע את תפקידו של ז'אן ולז'אן במהלך קונצרט לציון 10 שנים למחזמר "עלובי החיים" שהתקיים באלברט הול בשנת 1995; כמו כן הופיע כאורח מיוחד בקונצרטים לציון 25 שנים למחזות הזמר "עלובי החיים" (שהתקיים ב-O2 ארנה בשנת 2010) ו-"פנטום האופרה" (שהתקיים באלברט הול בשנת 2011).

ביצועיו של השירים "*The Music of the Night*" (מתוך "פנטום האופרה") ו-"*Bring Him Home*" (מתוך "עלובי החיים") זוכים לשבחים ברחבי העולם; מעריציו "מתעקשים שהוא יבצע אותם ... בכל הופעותיו".

ביוגרפיה
--------

### ראשית חייו

קולם נולד בדבלין, בשנת 1944, בחדר שבקומה התחתונה של בית הוריו, אחד מתוך עשרה ילדים. לדבריו, בבית הוריו היו בדרך כלל קולות של שירה וכלי נגינה. שני הוריו היו מוזיקאים מיומנים. אמו, ילידת מחוז מאיו, הייתה זמרת שלקחה חלק בתיאטרון חובבים, בעוד שהבנג'ו והמנדולינה היה חלק בלתי נפרד של הרפרטואר הנרחב של אביו. קולם עבד עם אביו, שהיה קבלן אספלט, ושיחק בלהקות במשרה חלקית. בגיל 16 הוא נסע לסיור בארצות הברית, וזמן קצר לאחר מכן עזב את העסק המשפחתי כדי להפוך למוזיקאי מקצועי במשרה מלאה.

### קריירה

לאחר שהופיע בכמה להקות איריות, ביניהן *The Action*, וילקינסון לוהק בשנת 1972 לגלם את דמותו של יהודה איש קריות בהפקה של המחזמר "*ישו כוכב עליון*" מאת אנדרו לויד ובר שעלתה בדבלין. מאוחר יותר, הוא שב לגלם תפקיד זה גם בלונדון וגם בסיבוב הופעות של המחזמר בבריטניה.

בשנת 1976, וילקינסון גילם את דמותו של צ'ה בהקלטת אלבום הקונספט *Evita*. כאשר המחזמר הועלה לראשונה בלונדון, וילקינסון בחר שלא לגשת לאודישנים, ובמקום זאת השיק קריירת סולו כזמר וככותב שירים.

כמו כן, וילקינסון גילם את דמותו של ד"ר ג'קיל, בהקלטת אלבום הקונספט של המחזמר "ג'קיל והייד", המבוסס על הנובלה "*המקרה המוזר של ד"ר ג'קיל ומר הייד*".

בשנת 1977, וילקינסון הוציא את אלבום אפונימי משלו, במדינת הולדתו אירלנד, שם הוא התפרסם תחת השם "סי. טי. וילקינסון". האלבום היה מקום ראשון במשך שמונה שבועות במצעד המכירות האירי.

אחרי אלבום הסולו המצליח שלו, וילקינסון התחיל להתכונן באופן פעיל להופעות בתחרויות זמר. הדבר הוביל אותו לייצג את אירלנד בתחרות הזמר של האירוויזיון בשנת 1978 עם השיר "*Born to Sing*", איתו הגיע למקום החמישי.

וילקינסון כיכב במחזמר "*Voices*", המבוסס על סיפור חייה של ז'אן ד'ארק, שעלה לבמה בדבלין בשנת 1984. את המילים והמוזיקה של המופע חיבר מלחין מהעיירה דרי, בשם טומי "טי. סי." דוהרטי. בזמנו, השיר "*Child of Destiny*" היה הסינגל היחיד שיצא מאותו מחזמר, ושיר זה זמין ב-iTunes.

בשנת 1985, וילקינסון שב לשתף פעולה עם אנדרו לויד ובר, והיה לשחקן הראשון אי פעם שגילם את דמותו של הפנטום במחזמר "*פנטום האופרה*", בהפקה שעלתה בפסטיבל מחזות-זמר בהמפשייר.‏ כאשר המחזמר עבר להופיע בווסט אנד, תפקיד הפנטום הוצע לווילקינסון, אך הוא דחה את ההצעה לטובת התפקיד של ז'אן ולז'אן במחזמר "עלובי החיים".

ההפקה הלונדונית של "עלובי החיים" עלתה באוקטובר 1985; במרץ 1987 עלתה הפקה גם בברודוויי. במקור, התאחדות השחקנים האמריקאים סירבה לאפשר לווילקינסון לשחק את התפקיד של ז'אן ולז'אן בניו יורק, בשל המדיניות האוסרת על שכירת שחקנים שאינם אמריקאים, אלא אם כן השחקן הוא כוכב בינלאומי. בשלב זה, המפיק קמרון מקינטוש סירב להעלות את המחזה, אלא אם כן וילקינסון יגלם את ולז'אן, ואיגוד השחקנים חזר בו. וילקינסון לוהק לתפקיד הראשי, ועל ביצועיו זכה בפרסי *Helen Hayes*, ‏*Outer Critics Circle*, ו-*Theatre World*. כמו כן, היה מועמד לפרסי טוני ו-*Drama Desk*.‏

בשנת 1989, ווילקינסון עבר עם משפחתו לגור בטורונטו, אונטריו, קנדה, כאשר הוצע לו התפקיד ראשי בהפקה הקנדית המקורית של "פנטום האופרה" בתיאטרון Pantages.‏ מאז הוא חי בטורונטו, והפך לאזרח קנדי בתחילת שנות ה-2000.‏

כמה שנים מאוחר יותר, וילקינסון גילם את דמותו של ז'אן ולז'אן שוב, הפעם בטורונטו, ב-Princess of Wales Theatre.

בשנת 1995, וילקינסון גילם את ז'אן ולז'אן בקונצרט לציון יום השנה ה-10 של המחזמר "עלובי החיים" שהתקיים באלברט הול.

בחודשים אוקטובר-נובמבר 2007, וילקינסון השתתף בסיבוב הופעות ברחבי קנדה, בשם *Broadway and Beyond*, יחד עם סוזן גילמור וגרטה בוסטון.

ב-12 באפריל 2009 החלו שידורי העונה השלישית של המיני-סדרה "שושלת טיודור" בערוץ Showtime, בה השתתף וילקינסון ושיחק את תפקידו של הלורד דארסי.‏

וילקינסון השתתף בחגיגות יום ההולדת של הסנטור האמריקאי טד קנדי במרכז קנדי שבוושינגטון הבירה, ב-8 במרץ 2009. גולת הכותרת של הערב הייתה כאשר נשיא ארצות הברית ברק אובמה עלה לבמה וביחד עם כל השחקנים הם שרו "יום הולדת שמח" לטד קנדי. לאחר מותו של קנדי ממחלת הסרטן ב-25 באוגוסט 2009, ווילקינסון התבקש להופיע בטקס אזכרה, שנערך ב-28 באוגוסט בספרייה הנשיאותית על שם ג'ון פיצג'רלד קנדי, בערב שלפני הלווייתו של הסנטור.

ב-24 במאי 2009 וילקינסון השתתף באירוע *National Memorial Day Concert* שהתקיים בבניין הקפיטול שבוושינגטון, מול קהל גדול. המופע הוקרן בשידור חי בכל רחבי ארצות הברית, באמצעות ערוץ הטלוויזיה הציבורי PBS.‏

בחודש ינואר 2010 הוצא לאור אלבום הסולו שלו "*Broadway and Beyond: The Concert Songs*". האלבום כולל את כל השירים שביצע וילקינסון במהלך סיבוב ההופעות שלו בקנדה במהלך 2007. אלבום הסולו הקודם שלו שוחרר בשנת 2002, "*Some of My Best Friends Are Songs*" שמו. אלבום זה כולל גרסת כיסוי לשיר של קט סטיבנס "*Father and Son*", אשר מבוצע כדואט על ידי וילקינסון ובנו אהרון. האלבום הוא תערובת אקלקטית של שירי מחזמר, שירים המועדפים על וילקינסון באופן אישי, וכמה שירים מהפקות הבמה שלו. תמיכתו בערוץ PBS, והופעתו בקונצרט לציון 10 שנים למחזמר "עלובי החיים", הביאו אותו לקחת חלק בתוכנית טלוויזיה מיוחדת באורך של שעה, בה הוא ביצע מספר שירים, בהם "*Gethsemane*" מתוך "ישו כוכב עליון". השידור הטלוויזיוני שלו, בשם "*Stage Heroes: Colm Wilkinson*", הוביל לביקורות חיוביות מצד המבקרים, ולאהדת מעריצים רבה, שבמסגרתה נוסף שמו לרשימת "חמשת הזמרים הגדולים ביותר אי פעם" של המגזין רולינג סטון.

ב-3 באוקטובר 2010, וילקינסון היה אורח מיוחד בקונצרט לציון 25 שנה למחזמר "עלובי החיים", שהתקיים באצטדיון "O2", לצד רוב חברי הצוות של ההפקה המקורית. בהדרן של המופע, וילקינסון ביצע את השיר "*Bring Him Home*" כחלק מ-"רביעיית ולז'אן" - לצידם של אלפי בואה, ג'ון אוון-ג'ונס וסיימון באומן (כל אחד מהם שיחק בעבר התפקיד של ז'אן ולז'אן בהפקות שונות של "עלובי החיים" לאורך השנים). ביצוע זה הוקלט ושוחרר בבריטניה כסינגל; הרביעייה ביצעה שוב את השיר, בשידור חי מלונדון, במהלך מופע *Royal Variety Performance* המלכותי שהתקיים ב-16 בדצמבר 2010.

שנה לאחר מכן, באוקטובר 2011, הוא הופיע באלברט הול בקונצרט לציון 25 שנה למחזמר "פנטום האופרה", לצידם של שחקנים נוספים שגילמו בעבר את תפקיד הפנטום.

וילקינסון הוא אחד ממייסדי התיאטרון *Theatre 20*, תיאטרון מוזיקלי בטורונטו שנוצר על ידי אמנים בשנת 2009, בו אף הופיע בסדרת קונצרטים בשנת 2011.‏ בין המייסדים הנוספים של התיאטרון: סוזן גילמור, לואיז פיטר, מא-אן דיוניסיו, תמרה ברנייר אוונס ואדם ברזיאר.

באוגוסט 2011, וילקינסון ביצע שני קונצרטים של שיריו בטורונטו, קנדה.

וילקינסון גילם את דמותו של הבישוף בעיבוד הקולנועי משנת 2012 של "עלובי החיים". בסרט זה, יו ג'קמן שיחק את ז'אן ולז'אן.

קולם ממשיך בסיבוב הופעות, במסגרתו הוא מבצע שירים מאלבומו *Broadway and Beyond, the Concert Songs*.

### חיים אישיים

בשנת 1970, קולם התחתן עם דירדר, שאותה הוא מתאר כמקור קבוע וחיוני לתמיכה במשך ארבעת העשורים האחרונים. הם התחילו את החיים שלהם כזוג נשוי בשנת 1970, בעיירת החוף ריי הסמוכה לדבלין, וגילדו יחד ארבעה ילדים - אהרון, ג'ודית, שרה, וסיימון. יש להם בית באירלנד, אף על פי שכיום הם מעבירים את רוב זמנם בקנדה. המשפחה עברה לטורונטו בשנת 1989, כאשר קולם החל להופיע שם בתיאטרון, כשהוא מגלם את הדמות הראשית של "פנטום האופרה"; קולם היה לשחקן הראשון שמבצע את התפקיד הזה בהפקה קנדית, והוא המשיך לקחת חלק בהפקה זו במשך 4 שנים וחצי. כיום, ביתו ג'ודית היא אוצרת, ילדיו סיימון ושרה הם מעצבים גרפיים ובנו אהרון הוא זמר / כותב שירים. בתחילת הקריירה המוזיקלית שלו, וילקינסון התעקש שאשתו וילדיו יתלוו אליו לסיבובי הופעות, על מנת להימנע מפרידות.

וילקינסון נבחר לאחד מחמשת הזמרים הגדולים ביותר אי פעם, בסקר קוראי המגזין "רולינג סטון", ויצוין שהוא מצליח לשמור על קול שירה חזק גם במהלך שנות ה-60 לחייו. הוא מייחס את אריכות ימיו להימנעות מקפה, אלכוהול, סיגריות, ומוצרי חלב, וכן שמירה על תזונה, פעילות גופנית ושינה. כמו כן, הוא ציין שהוא מקפיד לשוחח בקול חלש, על מנת שלא לאמץ יותר מדי את קולו.

פילמוגרפיה
----------

| שנה | הפקה | תפקיד | הערות |
| --- | --- | --- | --- |
| 1985 | מופע שיריו של טים רייס | צ'ה | ביצוע השיר "High Flying, Adored" |
| 1995 | קונצרט לציון 10 שנים למחזמר "עלובי החיים" | ז'אן ולז'אן |  |
|
| 2009–2010 | *שושלת טיודור* | תומאס דארסי | שלושה פרקים |
|
| 2010 | קונצרט לציון 25 שנים למחזמר "עלובי החיים" | ז'אן ולז'אן | אורח מיוחד |
|
| 2011 | קונצרט לציון 25 שנים למחזמר "פנטום האופרה" | הפנטום | אורח מיוחד |
|
| 2012 | *עלובי החיים* | ההגמון מירייל |  |
|

קישורים חיצוניים
----------------

* 

* אתר האינטרנט הרשמי של קולם וילקינסון

* קולם וילקינסון, במסד הנתונים הקולנועיים IMDb (באנגלית)

* קולם וילקינסון, באתר AllMovie (באנגלית)

* קולם וילקינסון, במסד הנתונים הקולנועיים KinoPoisk (ברוסית)

* קולם וילקינסון, באתר אייטונס (באנגלית)

* קולם וילקינסון, באתר ספוטיפיי

* קולם וילקינסון, באתר AllMusic (באנגלית)

* קולם וילקינסון, באתר MusicBrainz (באנגלית)

* קולם וילקינסון, באתר Discogs (באנגלית)

* קולם וילקינסון, באתר Songkick (באנגלית)

* קולם וילקינסון, באתר Genius

הערות שוליים
------------

1. ↑  Review allmovie.com, accessed 3 April 2009
2. ↑  (הקישור אינו פעיל)
3. ↑  "Wicklow Resident being Born to Sing". *Bray People*. נבדק ב-28 בדצמבר 2012. `{{cite web}}`:  (עזרה)
4. ↑  Wilkinson, Colm Official Website
5. ↑  Listing amazon.com, accessed 3 April 2009
6. ↑  Maple Music Artist Biography (2000–2009). "Colm Wilkinson". MapleMusic Ltd. אורכב מ-המקור ב-2009-10-11. נבדק ב-11 באפריל 2009. `{{cite web}}`:  (עזרה)
7. 1 2  LeBlanc, Larry."Wilkinson Returns To Pop/soul Roots", Allbusiness.com, 21 December 2002
8. 1 2  Interview broadwayworld.com, 16 December 2004
9. ↑  "Garth Drabinsky's fatal flaw". *Maclean's*. Rogers Media. 9 באפריל 2009. נבדק ב-22 בנובמבר 2014. `{{cite web}}`:  (עזרה)
10. ↑  Colm Wilkinson Online
11. ↑  News release lesmis.com, ca. 1999
12. ↑  Colm Wilkinson – Biography
13. ↑  Tribute.ca
14. ↑  Les Misérables: The Dream Cast in Concert
15. ↑  Gans, Andrew."Wilkinson's Broadway & Beyond Concert Tour to Begin in October", Playbill.com, 18 June 2007
16. ↑  BWW News Desk.Colm Wilkinson Stars on 'THE TUDORS' 4/12 broadwayworld.com, 11 April 2009
17. ↑  "Inside Ted Kennedy's Birthday Gala". CBS News. 9 במרץ 2009. `{{cite news}}`:  (עזרה)
18. ↑  National Symphony Orchestra: National Memorial Day Concert kennedy-center.org, accessed 31 July 2010
19. ↑
20. ↑
21. ↑  Jones, Kenneth (12 באפריל 2011). "Colm Wilkinson, Louise Pitre and New Musical Amelia Will Be Heard in Toronto Concert Series". *Playbill*. אורכב מ-המקור ב-2012-10-21. נבדק ב-9 באוגוסט 2011. `{{cite news}}`:  (עזרה)
22. ↑
23. ↑  Bamigboye, Baz (27 בינואר 2012). "Stars of original Les Miserables get an encore as they join the cast of new big screen remake". *Daily Mail*. Associated Newspapers. נבדק ב-27 בינואר 2012. `{{cite web}}`:  (עזרה)
24. ↑  Article cdbaby.com, accessed 3 April 2009
25. ↑  "Hysterical Fans Fixate on Dublin Singing Star". Irish Post. אורכב מ-המקור ב-2013-11-14. נבדק ב-28 בדצמבר 2012. `{{cite web}}`:  (עזרה)
26. 1 2  "Colm Wilkinson". Bray People news. נבדק ב-28 בדצמבר 2012. `{{cite web}}`:  (עזרה)

| אירלנדאירלנד אירלנד באירוויזיון |
| --- |
| 

|  |
| --- |
| 
* **1965**: בוץ' מור (Walking the Streets in the Rain)‏
* **1966**: דיקי רוק (Come Back To Stay)‏
* **1967**: שון דאנפי (If I Could Choose)‏
* **1968**: פט מק'גיגאן (Chance Of A Lifetime)‏
* **1969**: מיוראל דיי (The Wages of Love)‏
* **1970**: דנה (All Kinds of Everything)‏
* **1971**: אנג'לה פארל (One Day Love)‏
* **1972**: סנדי ג'ונס (Ceol an Ghrá)‏
* **1973**: מקסי (Do I Dream)‏
* **1974**: טינה ריינולדס (Cross Your Heart)‏
* **1975**: הסווארבריגס (That's What Friends Are For)‏
* **1976**: רד וינסנט הארלי (When)‏
* **1977**: הסווארבריגס (It's Nice To Be In Love Again)‏
* **1978**: קולם וילקינסון (Born To Sing)‏
* **1979**: קהל דאן (Happy Man)‏
* **1980**: ג'וני לוגן (What's Another Year)‏
* **1981**: שיבה (Horoscopes)‏
* **1982**: The Duskeys‏ (Here Today Gone Tomorrow)‏
* **~~1983~~**
* **1984**: לינדה מרטין (Terminal 3)‏
* **1985**: מריה כריסטיאן (Wait Until The Weekend Comes)‏
* **1986**: Luv Bug‏ (You Can Count On Me)‏
* **1987**: ג'וני לוגן (Hold Me Now)‏
* **1988**: Jump the Gun‏ (Take Him Home)‏
* **1989**: קייב קונולי ו-The Missing Passengers‏ (The Real Me)‏
* **1990**: ליאם ריילי (Somewhere In Europe)‏
* **1991**: קים ג'קסון (?Could It Be That I'm In Love)‏
* **1992**: לינדה מרטין (Why Me?‎)‏
* **1993**: ניב קבאנה (In Your Eyes)‏
* **1994**: פול הרינגטון וצ'ארלי מק'גטיגן (Rock 'n' Roll Kids)‏
* **1995**: אדי פריאל (Dreamin)‏
* **1996**: איימר קווין (The Voice)‏
* **1997**: מרק רוברטס (Mysterious Woman)‏
* **1998**: דון מרטין (?Is Always Over Now)‏
* **1999**: המולאנס (When You Need Me)‏
* **2000**: אימון טול (Millennium Of Love)‏
* **2001**: גארי או'שונסי (Without Your Love)‏
* **~~2002~~**
* **2003**: מיקי הארט (We've Got The World)‏
* **2004**: כריס דורן (If My World Stopped Turning)‏
* **2005**: דונה וג'ו (?Love)‏
* **2006**: בראיין קנדי (Every Song Is A Cry For Love)‏
* **2007**: דרוויש (They Can't Stop the Spring)‏
* **2008**: דסטין תרנגול ההודו (Irelande Douze Pointe)‏
* **2009**: סיניד מולווי ובלאק דייזי (Et cetera)‏
* **2010**: ניב קבאנה (It's for you)‏
* **2011**: ג'דווארד (Lipstick)‏
* **2012**: ג'דווארד (Waterline)‏
* **2013**: ראיין דולן (Only Love Survives)‏
* **2014**: קאן-לין וקייסי סמית' (Heartbeat)‏
* **2015**: מולי סטרלינג (Playing with Numbers)‏
* **2016**: גניקי ביירן (Sunlight)‏
* **2017**: ברנדן מארי (Dying to Try)‏
* **2018**: ראיין או'שונסי (Together)‏
* **2019**: שרה מקטרנן (22)‏
* **~~2020~~**: לזלי רוי (Story of My Life)‏
* **2021**: לזלי רוי (Maps)‏
* **2022**: ברוק סקוליון (That's Rich)‏
* **2023**: ויילד יות' (We Are One)‏
* **2024**: במבי ת'אג ("Doomsday Blue")‏
 |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007315241105171
* BIBSYS: 2040550
* GND: 134957202
* ISNI: 0000 0000 7264 1537
* LCCN: no98031097
* MusicBrainz: 994ece75-737c-4ff6-bfd8-cfc1f721683b
* NTA: 074294512
* VIAF: 79878391
* WorldCat: lccn-no98031097

 |